Σχέδιο ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύσταση επιτροπής απασχόλησης (που παρουσιάζει η Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σχέδιο απόφασης του Συμβουλίου για τη σύσταση επιτροπής απασχόλησης σύμφωνα με το άρθρο 130

1. Εισαγωγή

Όπως ανακοινώθηκε στο άτυπο Συμβούλιο Κοινωνικών Υποθέσεων στο Oulu στις 9 Ιουλίου 1999, η Ευρωπαϊκή Επιτροπή υποβάλλει σχέδιο απόφασης για τη σύσταση επιτροπής απασχόλησης σύμφωνα με το άρθρο 130 της συνθήκης. Η φινλανδική προεδρία καλωσορίζει αυτήν την πρωτοβουλία.

Αφότου η συνθήκη του ’μστερνταμ έχει τεθεί σε ισχύ, η σύσταση επιτροπής απασχόλησης αποτελεί προτεραιότητα. Η προετοιμασία της Ετήσιας Κοινής Έκθεσης για το 1999 [άρθρο 128, παράγραφος 1 της συνθήκης] και των κατευθυντήριων γραμμών για την απασχόληση για το 2000 [άρθρο 128, παράγραφος 2 της συνθήκης] απαιτούν την ενεργό συμμετοχή αυτής της επιτροπής. Αναμένοντας απόφαση του Συμβουλίου, η τρέχουσα επιτροπή απασχόλησης και αγοράς εργασίας (ΕΑΑΕ) παρέχει μηχανισμό μέσω του οποίου η Ευρωπαϊκή Επιτροπή θα εξακολουθήσει να εργάζεται με τα κράτη μέλη σε τεχνικό επίπεδο για την προετοιμασία της φθινοπωρινής δέσμης μέτρων σχετικά με την απασχόληση.

Με βάση τις ισχύουσες διατάξεις

Η Επιτροπή θεωρεί ότι η δημιουργία της επιτροπής απασχόλησης αναμένεται να στηριχθεί στις ισχύουσες διατάξεις. Με άλλα λόγια το συνημμένο σχέδιο απόφασης προβλέπει να διατηρηθούν πολλές από τις διατάξεις που αφορούν την επιτροπή απασχόλησης και αγοράς εργασίας οι οποίες λειτούργησαν αποτελεσματικά έως σήμερα. Το σχέδιο απόφασης επαναλαμβάνει τα ισχυρά σημεία των ισχυουσών διατάξεων και δεν αποκλείει τροποποιήσεις παρά μόνο όταν αυτές κρίνονται αναγκαίες για μια αποτελεσματικότερη λειτουργία της επιτροπής απασχόλησης. Το υπόλοιπο μέρος της παρούσας αιτιολογικής έκθεσης αιτιολογεί τις αλλαγές με αναφορές κατά περίπτωση στην εμπειρία που έχει αποκτηθεί έως σήμερα στην CEMT.

2. Νομική βάση

Η τρέχουσα επιτροπή απασχόλησης και αγοράς εργασίας συστάθηκε με απόφαση του Συμβουλίου της 20ης Δεκεμβρίου 1996 (97/16/ΕΚ). Όταν εγκριθεί το παρόν σχέδιο απόφασης, αυτή η επιτροπή θα παύσει να υφίσταται.

Σύμφωνα με το άρθρο 130 της συνθήκης ΕΚ όπως τροποποιήθηκε από τη συνθήκη του ’μστερνταμ:

Το Συμβούλιο μετά από διαβούλευση με το Ευρωπαϊκό Κοινοβούλιο, συγκροτεί συμβουλευτική επιτροπή απασχόλησης για την προώθηση του συντονισμού των πολιτικών των κρατών μελών για την απασχόληση και την αγορά εργασίας. Καθήκοντα της επιτροπής απασχόλησης είναι:

- η παρακολούθηση της κατάστασης της απασχόλησης και των πολιτικών για την απασχόληση στα κράτη μέλη και στην Κοινότητα*

- με την επιφύλαξη του άρθρου 207, η διατύπωση γνωμοδοτήσεων προς το Συμβούλιο ή την Ευρωπαϊκή Επιτροπή κατόπιν σχετικής αιτήσεώς τους ή εξ ιδίας πρωτοβουλίας και η συμβολή στην προετοιμασία των εργασιών του Συμβουλίου που αναφέρονται στο άρθρο 128.

Κατά την εκτέλεση των καθηκόντων της, η επιτροπή απασχόλησης ζητά τη γνώμη των κοινωνικών εταίρων.

Κάθε κράτος μέλος και η Ευρωπαϊκή Επιτροπή διορίζουν από δύο μέλη στην επιτροπή απασχόλησης

Το παρόν σχέδιο απόφασης λαμβάνει συνεπώς το άρθρο 130 ως νομική βάση της νέας απόφασης.

3. Οργάνωση των εργασιών με άλλες επιτροπές

Οι αιτιολογικές σκέψεις της απόφασης αναφορικά με την τρέχουσα ΕΑΑΕ αναφέρουν την επιτροπή οικονομικής πολιτικής και το άρθρο 1, παράγραφος 3 ορίζει ότι « η επιτροπή συνεργάζεται εφόσον χρειάζεται με άλλους αρμόδιους φορείς και ειδικότερα με την επιτροπή οικονομικής πολιτικής». Εξάλλου, η δημιουργία της οικονομικής και δημοσιονομικής επιτροπής στην αρχή του τρίτου σταδίου της Οικονομικής και Νομισματικής Ένωσης (ΟΝΕ) τροποποίησε επίσης το πολιτικό περιβάλλον στο οποίο εργάζεται η επιτροπή με την ευρεία έννοια του όρου. Αυτό το περιβάλλον τροποποιήθηκε περαιτέρω υπό το φως των διαδοχικών συνεδριάσεων του Ευρωπαϊκού Συμβουλίου που συνέστησαν μεγαλύτερο συντονισμό ανάμεσα στις οικονομικές πολιτικές και τις πολιτικές απασχόλησης με την ευρεία έννοια του όρου πρόσφατα στην τελευταία συνεδρίαση του Ευρωπαϊκού Συμβουλίου στην Κολωνία.

Η σύσταση αυτής της επιτροπής απασχόλησης δημιουργεί μια ευκαιρία για καλύτερο συντονισμό και εδραίωση των σχέσεων ανάμεσα σε αυτές τις επιτροπές. Όταν το σχέδιο απόφασης που εμφανίζεται στο παράρτημα αναφέρεται (στο άρθρο 5) στις επιτροπές που ασχολούνται με θέματα οικονομικής πολιτικής, μπορούμε να υποθέσουμε ότι αυτή η αναφορά στοχεύει ιδίως στην οικονομική και δημοσιονομική επιτροπή (επιτροπή που έχει προβλεφθεί από τη συνθήκη όπως η επιτροπή απασχόλησης) και στην επιτροπή οικονομικής πολιτικής (η οποία συστάθηκε με απόφαση του Συμβουλίου).

4. Σύνθεση

Το σχέδιο απόφασης προβλέπει τροποποίηση της σύνθεσης της επιτροπής απασχόλησης (σε σχέση με την CEMT) κατά δύο τρόπους

- γίνεται αναφορά στην αρχαιότητα για την εξασφάλιση του απαιτούμενου επιπέδου γνώσεων, εμπειρίας και ποιότητας*

- επειδή ορισμένα κράτη μέλη διόρισαν μέλη της τρέχουσας ΕΑΑΕ από το προσωπικό των υπουργείων Οικονομίας ή Εθνικής Οικονομίας και των υπουργείων Εργασίας και Κοινωνικών Υποθέσεων, η Ευρωπαϊκή Επιτροπή ενθαρρύνει όλα τα κράτη μέλη να εξετάσουν αυτή τη δυνατότητα για την επιτροπή απασχόλησης.

Αυτές οι αλλαγές προορίζονται να δώσουν στην νέα επιτροπή το πολιτικό βάρος που αναλογεί στις προσδοκίες για το συντονισμό των πολιτικών απασχόλησης σε ευρωπαϊκό επίπεδο και να εξασφαλίσουν καλύτερη συνεργία ανάμεσα στην απασχόληση και τις οικονομικές πολιτικές με την ευρεία έννοια.

5. Σχέσεις με τους κοινωνικούς εταίρους

Σύμφωνα με το άρθρο 130 της συνθήκης ΕΚ όπως τροποποιήθηκε από τη συνθήκη του ’μστερνταμ « κατά την εκτέλεση των καθηκόντων της η επιτροπή απασχόλησης ζητά τη γνώμη των κοινωνικών εταίρων». Κατά το μεγαλύτερο διάστημα της ύπαρξης της επιτροπής απασχόλησης και αγοράς εργασίας, η μόνιμη επιτροπή απασχόλησης βρισκόταν σε διαδικασία αναμόρφωσης. Κατά συνέπεια, οι επαφές ανάμεσα στην ΕΑΑΕ και τους κοινωνικούς εταίρους ήταν σε μεγάλο βαθμό ανεπίσημες. Οι πρόσφατες συνεδριάσεις της ΕΑΑΕ και των κοινωνικών εταίρων είχαν ως στόχο να καταστήσουν τακτικές αυτές τις ανεπίσημες συνεδριάσεις.

Η απόφαση της 9ης Μαρτίου 1999 αναφορικά με τη μόνιμη επιτροπή απασχόλησης αναφέρεται στην CEMT. Κατά πρώτον, οι αιτιολογικές σκέψεις υπενθυμίζουν το αίτημα του Ευρωπαϊκού Κοινοβουλίου για τη θέσπιση μηχανισμών συντονισμού ανάμεσα στη μόνιμη επιτροπή απασχόλησης και τη CEMT. Κατά δεύτερον, το άρθρο 6 ορίζει ότι ο εσωτερικός κανονισμός της επιτροπής θα ασχολείται με τις « ...τις επαφές που πρέπει να γίνουν με άλλους μόνιμους οργανισμούς, ιδιαίτερα με την επιτροπή απασχόλησης και αγοράς εργασίας ». Οι αναφορές αυτές γίνονται με επιφύλαξη της σύστασης της επιτροπής απασχόλησης όπως αναφέρεται στο άρθρο 130 της συνθήκης ΕΚ.

Το σχέδιο απόφασης επαναλαμβάνει τη διατύπωση της συνθήκης αναφορικά με την αναγκαιότητα διαβούλευσης με τους «κοινωνικούς εταίρους» και αφήνει συνεπώς μια σχετική ελευθερία στην ίδια τη νέα επιτροπή να θεσπίσει μερικές από τις συγκεκριμένες διατάξεις.

6. Ένταξη των τεχνικών εμπειρογνωμόνων

Ο εσωτερικός κανονισμός της τρέχουσας ΕΑΑΕ υποδεικνύει ότι αυτή η επιτροπή μπορεί να αναθέτει ειδικά καθήκοντα σε ομάδες εργασίας και σε ομάδες ad hoc. Μπορεί να απευθύνεται σε εμπειρογνώμονες και να οργανώνει ακροάσεις κατά περίπτωση. Στην πράξη η ΕΑΑΕ δεν συνέστησε μέχρι σήμερα παρά μόνο μία ομάδα ad hoc, την ομάδα των εμπειρογνωμόνων για τους δείκτες. Πάντως, έχει γίνει πρόβλεψη για ενίσχυση του μέτρου σύμφωνα με το οποίο οι εμπειρογνώμονες ενδέχεται να τεθούν στη διάθεση της νέας επιτροπής «κατόπιν σχετικής αιτήσεως». Το σχέδιο απόφασης δίνει τη δυνατότητα για μια δομή τεχνικών ομάδων εργασίας, δίνοντας έτσι την ευκαιρία στη νέα επιτροπή να αποφασίσει τον τρόπο με τον οποίο θα εκτελέσει καλύτερα τα καθήκοντά της προσφεύγοντας στη διαθέσιμη εμπειρογνωμοσύνη.

Σχέδιο ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύσταση επιτροπής απασχόλησης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδιαίτερα το άρθρο 130,

τη γνωμοδότηση του Ευρωπαϊκού Κοινοβουλίου [1],

[1] .ΕΕ C

Εκτιμώντας:

(1) ότι το άρθρο 3 της συνθήκης ορίζει ότι η δράση της Κοινότητας περιλαμβάνει την προώθηση συντονισμού ανάμεσα στις πολιτικές απασχόλησης των κρατών μελών εν όψει της ενίσχυσης της αποτελεσματικότητάς τους μέσω της ανάπτυξης μιας συντονισμένης στρατηγικής για την απασχόληση.

(2) ότι ο τίτλος VIII της συνθήκης θεσπίζει τις διαδικασίες σύμφωνα με τις οποίες τα κράτη μέλη και η Κοινότητα δεσμεύονται να αναπτύξουν συντονισμένη στρατηγική για την απασχόληση και ιδίως να προάγουν τη δημιουργία εξειδικευμένου, εκπαιδευμένου και ευπροσάρμοστου εργατικού δυναμικού, καθώς και των αγορών εργασίας ανταποκρινόμενων στις εξελίξεις της οικονομίας. Σε αυτό το πλαίσιο προβλέπει τη σύσταση επιτροπής απασχόλησης συμβουλευτικού χαρακτήρα (εφεξής: "η επιτροπή").

(3) Το Ευρωπαϊκό Συμβούλιο κατά τη συνεδρίασή του στην Κολωνία τον Ιούνιο του 1999 άρχισε μια διαδικασία μακροοικονομικού διαλόγου σε κοινοτικό επίπεδο.

(4) Τα μέλη της επιτροπής που διορίζονται από τα κράτη μέλη και την Ευρωπαϊκή Επιτροπή πρέπει να έχουν το απαιτούμενο επίπεδο γνώσεων, εμπειρίας και ποιότητας* ο πρόεδρός της πρέπει να εκπροσωπεί τα συμφέροντα της επιτροπής στο σύνολό της και μπορεί επίσης να είναι εμπειρογνώμονας ενός από τα κράτη μέλη κατέχοντας θέση αντιπροέδρου*

(5) Μια δομή ομάδων εργασίας αναμένεται να επιτρέψει στην ίδια την επιτροπή να αποφασίζει για τη δομή μέσω της οποίας αυτή η επιτροπή θα έχει στη διάθεσή της τις λεπτομερείς γνωμοδοτήσεις των εμπειρογνωμόνων.

(6) Το ψήφισμα του ’μστερνταμ της 16ης Ιουνίου 1997 για την ανάπτυξη και την απασχόληση συνέστησε ενίσχυση του συντονισμού των οικονομικών πολιτικών για να ολοκληρωθεί η διαδικασία που εξετάζεται υπό το νέο τίτλο αναφορικά με την απασχόληση στη συνθήκη και ζήτησε η επιτροπή απασχόλησης να εργάζεται σε στενή συνεργασία με την επιτροπή οικονομικής πολιτικής. Θα είναι επίσης αναγκαία η στενή συνεργασία με την οικονομική και δημοσιονομική επιτροπή και με τους κοινωνικούς εταίρους οι οποίοι εκπροσωπούνται στη μόνιμη επιτροπή απασχόλησης που προβλέπει η απόφαση του Συμβουλίου της 9ης Μαρτίου 1999 η οποία αναμορφώνει τη μόνιμη επιτροπή απασχόλησης και καταργεί την απόφαση 70/532/ΕΟΚ [2].

[2] ΕΕ L72 της 18;3;1999,σελ.33.

(7) Η επιτροπή απασχόλησης πρέπει να αντικαταστήσει την επιτροπή απασχόλησης και αγοράς εργασίας που δημιουργήθηκε από την απόφαση του Συμβουλίου 97/16/ΕΚ [3] για να συνδράμει το Συμβούλιο στην άσκηση των καθηκόντων του στους τομείς της απασχόλησης και των κοινωνικών υποθέσεων. Πρέπει λοιπόν να καταργηθεί η απόφαση 97/16/ΕΚ,

[3] ΕΕ L 6 της 10.1.1997,σελ.32

ΑΠΟΦΑΣΙΖΕΙ

’ρθρο 1 (Όργανα και αρμοδιότητες)

1. Συστήνεται επιτροπή απασχόλησης ( η οποία στο εξής θα καλείται «επιτροπή») με συμβουλευτικό χαρακτήρα επιφορτισμένη με το συντονισμό των κρατών μελών αναφορικά με τις πολιτικές απασχόλησης και αγοράς εργασίας σύμφωνα με τις διατάξεις της συνθήκης και λαμβάνοντας υπόψη τις εξουσίες των κοινοτικών οργάνων και οργανισμών.

2. Η επιτροπή είναι ιδιαίτερα επιφορτισμένη με:

- την επίβλεψη της κατάστασης της απασχόλησης και των πολιτικών απασχόλησης στα κράτη μέλη της Κοινότητας*

- τη διατύπωση γνωμοδοτήσεων ύστερα από αίτημα του Συμβουλίου ή της Επιτροπής ή με δική της πρωτοβουλία και τη συμβολή στην προετοιμασία των εργασιών του Συμβουλίου που αναφέρονται στο άρθρο 128 της συνθήκης ΕΚ με επιφύλαξη του άρθρου 207 αυτής της συνθήκης*

- την προώθηση των ανταλλαγών πληροφοριών και εμπειριών ανάμεσα στα κράτη μέλη και την Ευρωπαϊκή Επιτροπή σε αυτούς τους τομείς*

- τη συμμετοχή στο διάλογο για τις μακροοικονομικές πολιτικές σε κοινοτικό επίπεδο.

’ρθρο 2 (Σύνθεση)

1. Τα κράτη μέλη και η Ευρωπαϊκή Επιτροπή διορίζουν το κάθε ένα δύο μέλη της επιτροπής. Μπορούν επίσης να διορίσουν δύο αναπληρωματικά μέλη.

2. Τα μέλη της επιτροπής και οι αναπληρωτές επιλέγονται από καταξιωμένους εμπειρογνώμονες που διαθέτουν ιδιαίτερα προσόντα στον τομέα της πολιτικής της απασχόλησης και της αγοράς εργασίας στα κράτη μέλη.

3. Η επιτροπή μπορεί να απευθυνθεί σε εξωτερικούς εμπειρογνώμονες ανάλογα με τις ανάγκες της ημερήσιας διάταξης των εργασιών της.

’ρθρο 3 (Εργασίες)

1. Η επιτροπή εκλέγει τον πρόεδρό της από τα μέλη της για μια μη ανανεώσιμη θητεία δύο ετών.

2. Ο πρόεδρος επικουρείται από τρεις αντιπροέδρους οι οποίοι εκπροσωπούν τα κράτη μέλη που αντιπροσωπεύουν σε μια δεδομένη στιγμή το κράτος μέλος που ασκεί την προεδρία του Συμβουλίου και τα κράτη μέλη που ακολουθούν ή προηγούνται στη σειρά άσκησης της προεδρίας.

3. Η Ευρωπαϊκή Επιτροπή παρέχει τα αναγκαία μέσα στην επιτροπή όσον αφορά την ανάλυση και την οργάνωση. Διατηρεί το δεσμό με τη Γενική Γραμματεία του Συμβουλίου όσον αφορά την οργάνωση των συνεδριάσεων.

4. Η επιτροπή καταρτίζει τον εσωτερικό κανονισμό της.

5. Οι συνεδριάσεις συγκαλούνται από τον πρόεδρο με δική του πρωτοβουλία ή ύστερα από αίτημα που υποβάλλεται τουλάχιστον από το ήμισυ των μελών της επιτροπής.

’ρθρο 4 (Ομάδες εργασίας)

Η επιτροπή μπορεί να αναθέτει τη μελέτη ειδικών θεμάτων στα αναπληρωματικά μέλη ή στις ομάδες εργασίας. Σε αυτή την περίπτωση η προεδρία εξασφαλίζεται από την Ευρωπαϊκή Επιτροπή ή από ένα μέλος ή από ένα αναπληρωματικό μέλος της επιτροπής που έχει διορίσει η επιτροπή. Οι ομάδες εργασίας μπορούν να απευθυνθούν σε εμπειρογνώμονες για να τις συνδράμουν.

’ρθρο 5 (Σχέσεις με άλλα όργανα)

1. Η επιτροπή διαβουλεύεται με τους κοινωνικούς εταίρους. Θεσπίζει μηχανισμούς συντονισμού με τους κοινωνικούς εταίρους που εκπροσωπούνται στη μόνιμη επιτροπή απασχόλησης.

2. Η επιτροπή εργάζεται κατά περίπτωση με άλλα όργανα και αρμόδιες επιτροπές που ασχολούνται με θέματα οικονομικής πολιτικής.

’ρθρο 6 (Κατάργηση)

Η απόφαση 97/16/ΕΚ καταργείται

Η Επιτροπή απασχόλησης και αγοράς εργασίας η οποία συστάθηκε με την εν λόγω απόφαση παύει να υφίσταται τη στιγμή της έκδοσης της παρούσας απόφασης

’ρθρο 7 (Δημοσίευση)

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες,

Για το Συμβούλιο

ο πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

ΤΙΤΛΟΣ ΤΗΣ ΕΝΕΡΓΕΙΑΣ

Δημιουργία της Επιτροπής Απασχόλησης που αναφέρεται μέσα στο άρθρο 130 της συνθήκης για την ίδρυση της Ευρωπαϊκής Κοινότητας

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Α-7031 Υποχρεωτικές επιτροπές*

Α-7010 Έξοδα αποστολών, μετακινήσεων και άλλες παρεπόμενες δαπάνες

3. ΝΟΜΙΚΗ ΒΑΣΗ

Εφαρμογή του άρθρου 130 της συνθήκης. Η απόφαση του Συμβουλίου αναμένεται στα τέλη του 1999 ή τις αρχές του 2000.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

4.1 Γενικός στόχος της ενέργειας

Ο τίτλος VIII της συνθήκης (Απασχόληση) θεσπίζει τις διαδικασίες σύμφωνα με τις οποίες τα κράτη μέλη και η Κοινότητα δεσμεύονται να αναπτύξουν συντονισμένη στρατηγική για την απασχόληση και ιδίως να προαγάγουν την ύπαρξη εξειδικευμένου, καταρτισμένου και ευπροσάρμοστου εργατικού δυναμικού, καθώς και αγορών εργασίας ανταποκρινόμενων στις εξελίξεις της οικονομίας. Σε αυτό το πλαίσιο η Επιτροπή Απασχόλησης, η οποία θα έχει γνωμοδοτικό χαρακτήρα, θα προαγάγει το συντονισμό των κρατών μελών όσον αφορά τις πολιτικές για την απασχόληση και την αγορά εργασίας. Με την έκδοση της απόφασης που θα θεσπίσει την Επιτροπή Απασχόλησης, η σημερινή Επιτροπή Απασχόλησης και Αγοράς Εργασίας, που συστάθηκε με την απόφαση του Συμβουλίου της 20ής Δεκεμβρίου 1996 (97/16/ΕΚ), θα παύσει να υφίσταται.

4.2 Χρονική διάρκεια της ενέργειας και προβλεπόμενες ρυθμίσεις για την ανανέωση ή την παράτασή της

Αόριστη

5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ

5.1 Υποχρεωτικές/Μη Υποχρεωτικές Δαπάνες (ΥΔ/ΜΥΔ)

5.2 Διαχωριζόμενες/Μη Διαχωριζόμενες Πιστώσεις (ΔΠ/ΜΔΠ)

5.3 Είδος των εσόδων: ουδέν.

6. ΕΙΔΟΣ ΤΩΝ ΔΑΠΑΝΩΝ/ΕΣΟΔΩΝ

Επιδότηση κατά 100% για το αναγκαίο προσωπικό και τα έξοδα συνεδριάσεων.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Καμία επίπτωση στα έξοδα λειτουργίας* για τις διοικητικές δαπάνες βλέπε σημείο 10.

8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι δαπάνες θα εκτελεσθούν σύμφωνα με τους τακτικούς διοικητικούς κανόνες που διέπουν την πληρωμή των εξόδων για τους εμπειρογνώμονες που προσκαλούνται στις συνεδριάσεις.

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ / ΑΠΟΤΕΛΕΣΜΑΤΙΚΟΤΗΤΑΣ

9.1 Ειδικοί ποσοτικοί στόχοι, πληθυσμός στον οποίο απευθύνεται η ενέργεια

Η σύσταση Επιτροπής Απασχόλησης (Ε.Α.) η οποία θα επικουρεί το Συμβούλιο στην άσκηση των καθηκόντων του στον τομέα των πολιτικών για την απασχόληση και την αγορά εργασίας, σύμφωνα με τη συνθήκη και λαμβάνοντας υπόψη τις εξουσίες των κοινοτικών οργάνων και οργανισμών. Ειδικότερα η Ε.Α. επιφορτίζεται με:

- την επίβλεψη της κατάστασης της απασχόλησης και των πολιτικών για την απασχόληση στα κράτη μέλη της Κοινότητας*

- τη διατύπωση γνωμοδοτήσεων ύστερα από αίτημα του Συμβουλίου ή της Επιτροπής ή με δική της πρωτοβουλία και τη συμβολή στην προετοιμασία των εργασιών του Συμβουλίου που αναφέρονται στο άρθρο 128 της συνθήκης ΕΚ με την επιφύλαξη του άρθρου 207 της συνθήκης αυτής*

- την προώθηση των ανταλλαγών πληροφοριών και εμπειριών ανάμεσα στα κράτη μέλη και την Επιτροπή σε αυτούς τους τομείς*

- τη συμμετοχή στο διάλογο για τις μακροοικονομικές πολιτικές σε κοινοτικό επίπεδο.

Οι εργασίες της Επιτροπής Απασχόλησης συνδυάζονται με εκείνες της Οικονομικής και Δημοσιονομικής Επιτροπής, της Επιτροπής Οικονομικής Πολιτικής και της Μόνιμης Επιτροπής Απασχόλησης.

9.2 Αιτιολόγηση της ενέργειας

Προκειμένου να εγγυηθεί τη συνεχή επιτυχία της ευρωπαϊκής στρατηγικής για την απασχόληση και να διευκολύνει την πρακτική εφαρμογή της διαδικασίας συντονισμού της πολιτικής για την απασχόληση σύμφωνα με το άρθρο 128 της συνθήκης, η συνθήκη προβλέπει τη σύσταση της Επιτροπής Απασχόλησης. Αυτή η επιτροπή θα αντικαταστήσει τη σημερινή Επιτροπή Απασχόλησης και Αγοράς Εργασίας.

9.3 Παρακολούθηση και αξιολόγηση της ενέργειας

Η επιτροπή είναι υπεύθυνη για τη σύνταξη γνωμοδοτήσεων και εκθέσεων που απευθύνονται στο Συμβούλιο «Κοινωνικές Υποθέσεις» και στο Ευρωπαϊκό Συμβούλιο. Για αυτό το σκοπό θα καταρτίσει ετήσιο πρόγραμμα εργασίας το οποίο θα υποβάλει στο Συμβούλιο.

9.4 Συνοχή με το δημοσιονομικό προγραμματισμό

Τα προβλεπόμενα μέτρα περιλαμβάνονται στο δημοσιονομικό προγραμματισμό της ΓΔ V.

10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΤΜΗΜΑΤΟΣ ΙΙΙ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)

10.1 Αντίκτυπος στον αριθμό θέσεων

Η προτεινόμενη ενέργεια δεν συνεπάγεται αύξηση του προσωπικού της Επιτροπής δεδομένου ότι η Επιτροπή Απασχόλησης θα απασχολεί τον ίδιο αριθμό υπαλλήλων με τη σημερινή Επιτροπή Απασχόλησης και Αγοράς Εργασίας (η οποία θα αντικατασταθεί από τη νέα Επιτροπή Απασχόλησης).

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του ανθρώπινου δυναμικού (EUR)

>ΘΕΣΗ ΠIΝΑΚΑ>

Τα ποσά εκφράζουν το συνολικό κόστος των συμπληρωματικών θέσεων για τη συνολική διάρκεια της ενέργειας εάν αυτή έχει καθορισμένη διάρκεια, για 12 μήνες εάν η διάρκειά της είναι αόριστη.

Όσον αφορά τη σημερινή Επιτροπή Απασχόλησης και Αγοράς Εργασίας, η γραμματεία της Επιτροπής Απασχόλησης θα εξακολουθήσει να καλύπτεται από το προσωπικό της διεύθυνσης Α της ΓΔ V. Δύο υπάλληλοι βαθμού Α και ένας βαθμού C θα διοριστούν σε αυτή τη γραμματεία από το υπάρχον προσωπικό.

10.3 Αύξηση των άλλων δαπανών λειτουργίας τις οποίες συνεπάγεται η ενέργεια

Τα οδοιπορικά των εμπειρογνωμόνων των κρατών μελών θα καλύπτονται σύμφωνα με την ισχύουσα νομοθεσία. Οι συνεδριάσεις της Επιτροπής Απασχόλησης θα διοργανώνονται από την Ευρωπαϊκή Επιτροπή στους χώρους της τελευταίας. Η διερμηνεία θα εξασφαλίζεται από την Ευρωπαϊκή Επιτροπή. Σύμφωνα με τις εκτιμήσεις η Επιτροπή Απασχόλησης θα συνεδριάζει περίπου 10 φορές το χρόνο.

Εκτιμάται ότι αυτές οι 10 συνεδριάσεις (30 συμμετέχοντες) θα κοστίσουν περίπου EUR 220.000 ετησίως για τη θέση του προϋπολογισμού Α-7031.

>ΘΕΣΗ ΠIΝΑΚΑ>

Οι δαπάνες που αναφέρονται στον ανωτέρω πίνακα βάσει του κεφαλαίου Α-7 (υποχρεωτικές επιτροπές και αποστολές) θα καλύπτονται από πιστώσεις που εγγράφονται στο συνολικό προϋπολογισμό της ΓΔ V.